als_Latn dik_Latn ron_Latn
Pagoi 4 milion euro për ta bërë Ramën kryeministër dhe ja shpërblen me burg
Pasi akuzoi kryetarin e Parlamentit se kishte planifikuar një komplot për vrasjen e tij, oligarku dhe deputeti Tom Doshi është tani vetë në shënjestër të drejtësisë. Kështu shkruan gazeta austriake WirtschaftsBlatt
Prokurori i Përgjithshëm i Shqipërisë kërkoi të premten nga Kuvendi që të autorizojë arrestimin e oligarkut Tom Doshi dhe një tjetër deputeti- për shkak se akuzohen për shpifje dhe deklarata të rreme.
Doshi ishte pjesë e socialistëve të kryeministrit Edi Rama, përpara se të përjashtohej. Biznesmeni, i angazhuar mes të tjerave edhe me ndërtime dhe media, deklaroi në fillim të marsit: Ndaj tij dhe një deputeti të Partisë Demokratike në opozitë ishte planifikuar vrasja. Kryetari i Kuvendit, i Lëvizjes Socialiste për Integrim, që plotëson shumicën e qeverisë- e ka planifikuar këtë vrasje para katër muajsh, kryeministri Edi Rama ishte në dijeni.
Në mbështetje të pretendimeve të tij, Doshi paraqiti edhe një video. Aty shihet vrasësi potencial, që pranon planet për vrasjen e Doshit. Doshi i lidhi akuzat e tij me kritika ndaj Ramës, duke theksuar se investimet publike po shkojnë tek bastionet e PS në jug, ndërkohë që në elektoratin e tij në veri, në Shkodër, nuk po shkon gjë.
Meta dhe Rama i mohuan akuzat. Prokuroria Speciale e Krimeve të Rënda hapi hetimet dhe zhvilloi seanca të shumta- dhe arriti në përfundimin se historia ishte e trilluar. Me këtë rast, ajo kërkoi arrestimin e Doshit, deputetit socialist Mark Frroku dhe “vrasësit me pagesë”.
Opozita ka kërkuar zgjedhje të parakohshme dhe dorëheqjen e Metës. Kreu i demokratëve, Lulzim Basha mori mbështetje edhe nga Partia Popullore Europiane. Kryetari i Komitetit të Punëve të Jashtme të Parlamentit Europian, Elmar Brok i CDU kërkoi dorëheqjen e Metës gjatë kohës që do bëhen hetimet.
als_Latn als_Latn als_Latn als_Latn als_Latn als_Latn als_Latn